CELEX: 62015CA0006
Language: sk
Date: 2016-07-14 00:00:00
Title: Vec C-6/15: Rozsudok Súdneho dvora (štvrtá komora) zo 14. júla 2016 (návrh na začatie prejudiciálneho konania, ktorý podal Raad van State – Belgicko) – TNS Dimarso NV/Vlaams Gewest (Návrh na začatie prejudiciálneho konania — Verejné obstarávania služieb — Smernica 2004/18/ES — Článok 53 ods. 2 — Kritériá hodnotenia ponúk — Ekonomicky najvýhodnejšia ponuka — Metóda hodnotenia — Pravidlá váženia — Povinnosť verejného obstarávateľa spresniť v oznámení o vyhlásení verejného obstarávania váženie kritérií hodnotenia ponúk — Rozsah povinnosti)

12.9.2016   
            
            
               SK
            
            
               Úradný vestník Európskej únie
            
            
               C 335/9
            
         Rozsudok Súdneho dvora (štvrtá komora) zo 14. júla 2016 (návrh na začatie prejudiciálneho konania, ktorý podal Raad van State – Belgicko) – TNS Dimarso NV/Vlaams Gewest
   (Vec C-6/15) (1)
   
   ((Návrh na začatie prejudiciálneho konania - Verejné obstarávania služieb - Smernica 2004/18/ES - Článok 53 ods. 2 - Kritériá hodnotenia ponúk - Ekonomicky najvýhodnejšia ponuka - Metóda hodnotenia - Pravidlá váženia - Povinnosť verejného obstarávateľa spresniť v oznámení o vyhlásení verejného obstarávania váženie kritérií hodnotenia ponúk - Rozsah povinnosti))
   (2016/C 335/11)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
      Žalobkyňa: TNS Dimarso NV
   
      Žalovaný: Vlaams Gewest
   
      Výrok rozsudku
   
   Článok 53 ods. 2 smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby, v spojení so zásadou rovnosti zaobchádzania a povinnosťou transparentnosti, ktorá z nej vyplýva, sa má vykladať v tom zmysle, že keď verejný obstarávateľ v rámci verejného obstarávania služieb zadáva zákazku na základe kritéria ekonomicky najvýhodnejšej ponuky, v oznámení o vyhlásení verejného obstarávania alebo v súťažných podkladoch týkajúcich sa predmetného verejného obstarávania nie je povinný informovať potenciálnych uchádzačov o tom, akú metódu hodnotenia si zvolil na účely konkrétneho posúdenia a zaradenia ponúk. Uvedená metóda však nemôže zmeniť kritériá hodnotenia ponúk a ich relatívnu váhu.
   
      (1)  Ú. v. EÚ C 118, 13.4.2015.